Mezeg (kumun)

Mezeg a oa ur gumun eus Breizh e Kanton Redon e departamant Il-ha-Gwilen.
 Douaroniezh 

 War lez ar Gwilen emañ Mezeg.
 Istor 

 843, Emgann Mezeg: trec'h Renaud war Hasting, Lambert Naoned ha Nevenoe.

 Brezel-bed kentañ  
 Mervel a reas 119 gwaz eus ar gumun abalamour d'ar brezel hervez monumant ar re varv, da lâret eo 4,41 % ag ar boblañs hervez an niveradeg bet graet e 1911Memorial Genweb. 
 Eil Brezel-bed 
 Mervel a reas 20 den ag ar gumun abalamour d'ar brezelMemorial Genweb Monumant ar re varv.
 D'ar 16 a viz Gwenholon 1943 e kouezhas ur c'harr-nij B-17F (anvet "Battlin Bobbie", marilhet 42-29876 ha kodet FR-B) eus aerlu SUA (United States Army Air Forces) e "La Férandais" e Mezeg; eizh nijour eus e laz a zeuas a-benn da achap, an daou vilour all a voe tapet gant an AlamanedPertes USAAF.
 Dieubet e voe Mezeg d'an 3 a viz Eost 1944 gant ar 6th Armored Division eus lu SUA.
 Lazhet e voe daou Rezistant eus ar gumun d’ar 4 a viz Eost 1944 en un emgann ouzh an AlamanedFichenn hiniennel - Memorial GenwebFichenn hiniennel - Memorial Genweb.
 En noz etre ar 4 hag ar 5 a viz Eost 1944 e kouezhas ur c'harr-nij Lysander marilhet BZ262 ha kodet RH-O eus ar 161st Squadron Royal Air Force Volunteer Reserve eus aerlu ar Rouantelezh-Unanet e "La Patouillais" e Mezeg gant daou zen en e vourzh, ar sturier breizhveuriat hag ur Gall, penn eus ar Rezistañs en Indre-et-Loire; lazhet e voent o-daou, douaret e voent e bered ar gumun, met ar Gall a voe kavet e identelezh e 1946 hag e gorf a voe rentet d'e familh; da gentañ e voe kredet e oa bet taolet al Lysander d'an diaz gant ur c'harr-nij-chaseal noz alaman Messerschmitt, met n'eus roud ebet eus an darvoud e dihelloù an aerlu alaman (Luftwaffe), padal e oa bet diskaret ur c'harr-nij en noz-se gant un nijerez Mosquito eus ar Royal Air Force: en em vanket e-vije laz ar Mosquito, o krediñ tennañ ouzh un Henschel 126 alamanPertes RAF Luc'hskeudennoù ha resisadurioù.
 D'ar 16 a viz Mae 1945 e voe kavet korf un den eus ar gumun, ezel eus ar Rezistañs, bet boureviet, lazhet ha mañsonet d'an 13 a viz Gouere 1944 gant al lu alaman e kreñvlec'h Pentevr e Sant-Pêr-KiberenRené Le Guénic, Morbihan - Mémorial de la Résistance, 1998, pajenn 329.

 Brezelioù didrevadennañ 
 Brezel Indez-Sina 
 Mervel a reas ur soudard eus ar gumun d’an 13 a viz Du 1947 en ospital e Cholon e Saigon e Kochinsina er ViêtnamFichenn hiniennel - Memorial Genweb.
 Brezel Aljeria 
 Mervel a reas daou vilourMemorial Genweb. 

 D'ar 17 a viz Mezheven 2015 e voe votet kendeuziñ ar gumun gant hini Gwipri evit sevel kumun Gwipri-Mezeg, staliet d'ar 1añ a viz Genver 2016Lec'hienn ar c'hendeuziñ.
 Brezhoneg 
 10,0 % eus anvioù-lecʼh ar gumun gozh a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 372.

 Monumantoù ha traoù heverk 

 Peulvan "Les Grées".
 Tavarn ar porzh.
 Iiliz katolik Sant Abdon ha Sant Sennen.
 Templ kozh Urzh an Templ e "La Coëfferie".
 Monumant ar re varv e-tal an iliz katolik, luc’hskeudennoùMemorial Genweb. Dioueliet e voe d’an 8 a viz Mae 1921Université de Lille.
 Monumant an daou Rezistant lazhet er gumun d'ar 4 a viz Eost 1944 er gumun hag an archer rezistant lazhet en AnkinizMemorial Genweb.
 Monumant ar Rezistant hag an nijour breizhveuriat marvet e miz Eost 1944Memorial Genweb.
 Bez ar C'hommonwealth e bered ar gumun  
+ Bro Niver a soudarded24px Rouantelezh-Unanet1Hollad1
Ur c'harrnijour e oa. Marvet eo d'ar 5 a viz Eost 1944 pa voe diskennet e garr-nij (Lysander V9748, marilhet MA-D) e La Patouillais, e kumun Mezeg, e-pad an Eil Brezel Bed. Tennet e voe outañ dre fazi gant ur c'harr-nij arall eus Aerlu ar Rouantelezh-UnanetPertes RAF, département d'Ille-et-VilaineCommonwealth War Graves Commission.

 Emdroadur ar boblañs abaoe 1962 

 Melestradurezh 
 Tud 
 Pennadoù kar 
 Gwipri,
 Gwipri-Mezeg.
 Liammoù diavaez 

 Lec'hienn web ar gumun

 Notennoù ha daveoù 

Rummad:Kumunioù kozh Il-ha-Gwilen
Rummad:Bezioù-brezel ar C'hommonwealth en Il-ha-Gwilen
Rummad:Nijerezioù SUA aet d'ar strad e Breizh e-pad an Eil brezel-bed
Rummad:Nijerezioù ar C'hommonwealth aet d'ar strad e Breizh e-pad an Eil brezel-bed
Rummad:Tud lakaet d'ar marv gant al lu alaman e kreñvlec'h Pentevr e 1944